Hroenland

Hroenland (Hroenlands: Kalaallit Nunaat, "Land van de Hroenlanders"; Deens: Grønland) is een autonoom land binnen het Koninkriek Denemarken, 'elegen tussen de Noordelijke Ieszee en de Atlantischen Oceaon, ten oôsten van de Canadese Arctische Eiland'n as Baffinland in Ellesmere. Westeluk ist deu een zeestraete escheije van Iesland. Awast geograofisch een deel is van het continent Noord-Amerika, wor Groenland politiek en cultureel 'eassocieerd mee Europa (vanwehe de historische banden mee Denemarken en Noorwegen). Het land wor, op een antal kleindere eilanden nae, volledig 'evourmd deu één groôt eiland dat ok Hroenland 'eêt.

Hroenland is mee een oppervlakte van 2.166.000 km² vardeweig 's werelds groôste eiland. Mee een bevolkienge van 56.500 inweuners (2025) ist ien van de dinstbevolkte gebiejen van de wereld. 80% van het land is bedekt mee een ieslaag van maximaol 3 km dikke. Alleêne de kuststroake van 15–150 km breêd, voorà in het zuujen en westen, is beweunbaar, mede deu de invloed van de golfstroam. De kusten binne in'ekerfd mee enorme fjorden en gletsjers, weer regelmaetig iesbergen van ofbreke. Hroenland oa een poolklimaot. De oôdstad 'iet Nuuk, vroeher wier die stad Gothab 'enoemd, da's Deens.

Den Amerikaonsche president Donald Trump wil Hroenland 'ebben, tehen den wens van Hroenland zelve, Denemarken en den rest van den NAVO.NOS

 Noôten 

 Lienks nae buten 
 Landenweb
 Britannica
 World Factbook
 City Population
 AlleCijfers
 Klimaatinfo 
 Historiek

Categorie:Noôrdelijk Amerika
Categorie:Geografie van Denemarken
Categorie:Afankelijk hebied
Categorie:Eiland